《香爐》
两汉·佚名

四座且莫喧，愿听歌一言。
请说铜香爐，崔巍象南山。
上枝似松柏，下根據铜盘。
雕文各异类，离娄自相连。
谁能为此器，公输与鲁般。
朱火然其中，青烟颺其间。
顺入君怀裏，四座莫不欢。
香风难久居，空令蕙草残。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。